4. Godkendelse af plan for fortsat drift og Sundhedsberedskabsplan 2022 (Åben)
Tidl. politisk behandling
Forventet sagsgang
ØK, BY
Lovgrundlag
Beredskabslovens § 25, Sundhedsloven § 210 og 
bekendtgørelse om planlægning af 
sundhedsberedskabet
SAGENS INDHOLD
Byrådet skal i denne sag tage stilling til ”Plan for Fortsat Drift” og 
”Sundhedsberedskabsplan 2022”, som er fælles overordnede beredskabsplaner for Randers, [adresse], 
[adresse] og [adresse].
Ifølge beredskabslovens § 25 skal kommunalbestyrelsen vedtage en plan for kommunens samlede 
beredskab mindst én gang i hver valgperiode. Ifølge Sundhedslovens § 210 og bekendtgørelse om 
planlægning af sundhedsberedskab skal kommunalbestyrelsen også vedtage en særskilt plan for 
kommunernes sundhedsberedskab mindst én gang i hver valgperiode. Plan for Fortsat Drift og 
Sundhedsberedskabsplanen er senest godkendt af det tidligere byråd i december 2021, og som det i 
daværende sag blev oplyst (sag nr. 4), vil de opdaterede planer fremadrettet blive forelagt til politisk 
behandling i starten af en valgperiode.
”Plan for Fortsat Drift” er den generelle og overordnede fælles beredskabsplan for Randers, [adresse] og 
[adresse] kommunerne, der sætter den kommunale krisestyring og krisekommunikation i system. Det er 
Beredskab & Sikkerhed, der står for at udarbejde planen. 
”Plan for Fortsat Drift” understøtter kommunernes evne til at opretholde de samfundskritiske og livsvigtige 
leverancer, som borgerne er afhængige af. Planen omfatter krisestyring på forvaltningsniveau, på 
kommuneniveau og på et tværkommunalt niveau. I tillæg hertil er også Sundhedsberedskabsplanen, som 
arbejder ud fra de samme principper som ”Plan for Fortsat Drift”.
Beredskabskommissionen har behandlet planerne 23. maj 2022 og indstillet dem til godkendelse i 
kommunalbestyrelserne.
”Plan for Fortsat Drift”, ”Sundhedsberedskabsplan 2022” og referat fra Beredskabskommissionens møde 
23. maj 2022 er vedlagt som bilag.
De nuværende planer for perioden 2018-2021 er senest godkendt i slutningen af 2021. Her valgte man at 
gøre op med den hidtidige praksis med, at planerne godkendes sidst i Beredskabskommissionens-
/byrådsperioden. Derfor godkendes planerne fremover først i perioden.
VURDERING
”Plan for Fortsat Drift” understøttes af delplaner på forskellige fagområder. Delplanerne skal sikre, at 
forvaltningerne er i stand til at videreføre deres samfundskritiske og livsvigtige leverancer. 
Sundhedsberedskabsplanen er en delplan til ”Plan for Fortsat Drift”.
[adresse]: EMN-2020-26427
Dok-ID: 2638538
Sagsbehandler: josc
Byråd
30. august 2022  19:00
Beredskab & Sikkerhed har i samarbejde med beredskabsgrupperne i hver kommune revideret den 
nuværende ”Plan for Fortsat Drift” og sundhedsberedskabsplanen, og der er på den baggrund foretaget 
mindre justeringer af planerne. Følgende er bl.a. justeret i ”Plan for Fortsat Drift”:

Tydeliggørelse af ansvar for træning/instruktion til planen på forskellige ledelsesniveauer.

Ændring af princip om, at aktivering af planen erstatter øvelser. Der ønskes i stedet, at der fortsat 
afholdes øvelser uanset aktivering af planen.
Det har overordnet været vurderingen, at planerne er velfungerende, og at der på den baggrund ikke har 
været behov for større ændringer. I forbindelse med processen er det blevet tydeliggjort, at der er et særskilt 
behov for udarbejdelse af delplaner eller indsatsplaner på specifikke områder, så som en indsatsplan for 
pandemier. Beredskab & Sikkerhed vil, når den overordnede ”Plan for Fortsat Drift” og 
”Sundhedsberedskabsplan 2022” er godkendt, igangsætte arbejdet med at udarbejde disse delplaner.
”Plan for Fortsat Drift” vurderes at være dækkende for kommunernes behov for krisestyring og 
krisekommunikation.
ØKONOMI
Der er ikke nogen direkte økonomiske konsekvenser forbundet med godkendelsen af ”Plan for Fortsat Drift” 
og ”Sundhedsberedskabsplan 2022”.
INDDRAGELSE
Plan for Fortsat Drift har været i høring hos Beredskabsstyrelsen. Sundhedsberedskabsplanen har været i 
høring hos Sundhedsstyrelsen, samt nabokommuner. Høringssvar er vedhæftet som bilag.
INDSTILLING
Beredskabskommissionen indstiller til Byrådet:
1.
At ”Plan for Fortsat Drift” og ”Sundhedsberedskabsplan 2022” godkendes.
BESLUTNING
Økonomiudvalget, 18. august 2022:
Fraværende: Frank Thorsen
Indstilles godkendt.
Byrådet, 30. august 2022:
Fraværende: Frank Thorsen
Godkendt.
Bilag
1.
Beredskab og Sikkerhed_Referat BKOM 230522_MLN_MSS (2638730)
2.
Beredskabsstyrelsens udtalelse til § 25-beredskabsplan for Randers, [adresse], [adresse] og 
[adresse] (2638747)
3.
Kommentar fra Viborg Kommune til BSIK (2638753)
4.
Plan for Fortsat Drift - Beredskabsplan Randers Favrskov Norddjurs og [adresse] (2638741)
5.
Sundhedsberedskabsplan 2022 (2638743)
6.
Sundhedsstyrelsens rådgivning af sundhedsberedskabplan 2022 (2638752)
